ກອງທັບຊີເຣຍ ຍັງສືບຕໍ່ ຍິງຖະລົ່ມ ເມືອງ Homs (ເບິ່ງວີດີໂອ)
ລັດຖະບານ​ຊີ​ເຣຍກ່າວ​ວ່າ ຕົນ​ມີ​ສິດ​ທີ່​ຈະ​ໂຈມ​ຕີ​ ຜູ້​ທີ່​ຕົນ​ເອີ້ນ​ວ່າ ​ເປັນພວກ​ກໍ່​ການ​ຮ້າຍ​ນັ້ນ.
ກໍາລັງຂອງລັດຖະບານຊີເຣຍ ຍັງສືບຕໍ່ທໍາການໂຈມຕີບັນດາຄຸ້ມທີ່ຢູ່ໃຕ້ການຄວບຄຸມຂອງຝ່າຍຕໍ່ຕ້ານ ໃນເມືອງໂຮມສ໌ທີ່ເປັນຈຸດເດືອດນັ້ນຢູ່ຕໍ່ມາ ເຖິງແມ່ນໄດ້ມີການຢຸດຍິງທີ່ໄກ່ເກ່ຍໂດຍປະຊາຄົມນາໆຊາດ ມາເປັນເວລາເກືອບນຶ່ງອາທິດແລ້ວ ກໍຕາມ ກຸ່ມສັງເກດການສິດທິມະນຸດຊີເຣຍ ທີ່ຕັ້ງຢູ່ປະເທດອັງກິດ ກ່າວວ່າ ກອງທະຫານທີ່ຈົ່ງຮັກພັກດີ ຕໍ່ປະທານາທິບໍດີ Bashir al-Assad ໄດ້ລະດົມຍິງຢ່າງໜັກອີກ ໃນວັນພຸດມື້ນີ້ ໃສ່ຫລາຍໆຄຸ້ມໃນເມືອງໂຮມສ໌ ທາງພາກກາງຂອງຊີເຣຍ ທີ່ໄດ້ຖືກໂຈມຕີດ້ວຍປືນໃຫຍ່ ມາເປັນເວລາຫລາຍອາທິດແລ້ວ ກຸ່ມສັງເກດການດັ່ງກ່າວ ຊຶ່ງ ເປັນກຸ່ມຝ່າຍຄ້ານ ທີ່ເກັບກໍາ ລາຍງານກ່ຽວກັບຜູ້ບາດເຈັບ ລົ້ມຕາຍ ຈາກພວກນັກເຄື່ອນ ໄຫວຢູ່ພາຍໃນຊີເຣຍນັ້ນກ່າວ ວ່າ ຝ່າຍກໍາລັງທີ່ສະໜັບສະ ໜຸນທ່ານ Assad ໄດ້ສັງຫານ ພົນລະເຮືອນຢ່າງນ້ອຍ 9 ຄົນ ໃນວັນອັງຄານວານນີ້ ແລະ ພ້ອມກັນນັ້ນ ກໍປາກົດວ່າ ການລະດົມຍິງປືນໃຫຍ່ໂຈມ ຕີໄດ້ຂະຫຍາຍກວ້າງອອກໄປ ຍັງເຂດອື່ນໆອີກ ລັດຖະບານຊີເຣຍກ່າວວ່າ ຕົນ ມີສິດທີ່ຈະໂຈມຕີ ຜູ້ທີ່ຕົນເອີ້ນວ່າເປັນ ພວກກໍ່ການຮ້າຍນັ້ນ ການໂຈມຕີໄດ້ມີຂຶ້ນຂະນະທີ່ທີມສັງເກດການຂອງສະຫະປະຊາຊາດ ພະຍາຍາມຈະຕິດຕາມເບິ່ງສະພາບການຢຸດຍິງ ພັນເອກ Ahmed Himiche ຈາກປະເທດມາຣົກ ຊຶ່ງເປັນຫົວໜ້າທີມ ກອງໜ້າ 6 ຄົນຂອງສະຫະປະຊາຊາດ ທີ່ເດີນທາງໄປເຖິງຊີເຣຍໃນຕົ້ນອາທິດນີ້ ກ່າວວ່າ ທີມຂອງທ່ານໄດ້ເດີນທາງອອກໄປສະໜາມເທື່ອທໍາອິດໃນວັນອັງຄານວານນີ້ ທີ່ເມືອງ Daraa ທາງພາກໃຕ້ຂອງຊີເຣຍ ບ່ອນທີ່ກຸ່ມສັງເກດການສິດທິມະນຸດຊີເຣຍລາຍງານວ່າ ໄດ້ມີການສູ້ລົບກັນລະຫວ່າງຝ່າຍຕໍ່ຕ້ານ ກັບທະຫານຊີເຣຍນັ້ນ